
	06-19
	Kanados vyriausybė įvedė 10 proc. papildomą muitą kai kuriems importuojamiems konservuotų daržovių produktams. Šis papildomas mokestis galios iki š.m. rugsėjo 9 d. Jis nebus taikomas produktams iš JAV, Meksikos, Izraelio, Čilės ir kt. šalių. Tokia priemonė taikoma praėjus trims mėnesiams po to, kai Kanados tarptautinis prekybos tribunolas pradėjo retą apsaugos priemonių tyrimą dėl išaugusio konservuotų ir šaldytų daržovių importo. Finansų departamentas šį papildomą muitą įgyvendino dar nepasibaigus tyrimui, remdamasis vidiniu vertinimu, kuris nustatė, kad importo apimtys „neproporcingai“ kenkia Kanados gamintojams. 
	Canada imposes 10% global tariff on canned vegetables — excluding U.S., Mexico | CBC News

	Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai 

	06-01
	MP M. Carney paskelbė ilgai atidėliotą federalinės vyriausybės DI strategiją – planą, kuriame numatyta skirti daugiau nei 2,3 mlrd. CAD, siekiant paskatinti verslą diegti AI technologijas, teikti nemokamus mokymus kanadiečiams ir išplėsti finansavimo galimybes startuoliams. Vyriausybė pareiškė, kad skirs 500 mln. CAD regioninės plėtros agentūroms, siekdama padėti įmonėms diegti dirbtinį intelektą, įsteigs 500 mln. CAD fondą, skirtą remti perspektyviausius šalies startuolius, ir skirs papildomus 700 mln. CAD programai, pagal kurią bus subsidijuojamos kompiuterinio apdorojimo išlaidos įmonėms, kuriančioms ir naudojančioms dirbtinio intelekto modelius. Tačiau kai kurie ekspertai kritikavo planą dėl nepakankamo išsamumo ir dėl to, kad jame trūksta esminių elementų, padedančių augti Kanados AI pramonei, pavyzdžiui, intelektinės nuosavybės reformos. Dieną prieš AI strategijos paskelbimą, buvo paviešinta Kanados antimonopolinio projekto ataskaita, kurioje teigiama, kad trijų didžiųjų JAV technologijų bendrovių rankose yra didžioji dalis Kanados viešai prieinamos interneto debesų infrastruktūros. „Amazon“, „Microsoft“ ir „Google“ užima 85 proc. viešosios debesų rinkos Kanadoje – tai gerokai daugiau nei jų pasaulinis vidurkis, kuris siekia 66 proc. Ataskaitoje teigiama, kad priklausomybė nuo didžiųjų JAV bendrovių turi politinių pasekmių Kanadoje.
	Draft federal AI strategy aims to scale up adoption, offer literacy training by 2031 | CBC News

	06-04
	Šiuo metu Kanadoje yra penki itin didelio masto duomenų centrai: du iš jų yra Britų Kolumbijoje, o likę – Ontarijuje, Kvebeke ir Naujajame Bransvike. Jei visi siūlomi arba šiuo metu statomi duomenų centrų projektai būtų įgyvendinti, Albertoje būtų sutelkta net 90 proc. šalies duomenų centrų. Duomenų centrų statytojai ypač susidomėję galimybėmis Albertos provincijoje dėl jos liberalizuotos elektros rinkos sistemos, pigaus gamtinių dujų pagrindu gaminamos elektros energijos ir provincijos vyriausybės aktyvių pastangų plėtoti šį sektorių, spartinant reguliacinius procesus bei siūlant dirbtinio intelekto duomenų centrų „aptarnavimo komandą“ investuotojams ir operatoriams.
	Supersized data centres are coming to Canada. One province is at the epicentre | CBC News

	06-11
	Naujas bandomasis skrydis Naujojoje Škotijoje žymi dar vieną bandymą plėtoti Kanados raketų į kosmosą paleidimo pajėgumus. Šis paleidimas, nors ir kuklus komercinės aviacijos ir kosmoso sektoriaus mastu, yra laikomas pirmu žingsniu siekiant iš Kanados teritorijos į orbitą kelti didesnius krovinius.
	Nova Scotia test flight marks latest attempt to develop Canada’s rocket launch capacity - The Globe and Mail

	Energetika, transportas, aplinka ir klimato kaita, žaliosios technologijos, kibernetinis saugumas

	06-26
	Federalinė vyriausybė paskelbė, kad pirmenybę teiks infrastruktūros atnaujinimams, kurie leistų provincijoms pigiau ir lengviau dalytis pertekliniu elektros energijos tiekimu. Kanados Energetikos ministras išskyrė penkis elektros perdavimo linijų projektus, kuriuos federalinė vyriausybė įgyvendina kartu su provincijomis ir Jukono teritorija: Albertos-Britų Kolumbijos jungtį, Albertos-Saskačevano jungtį, Saskačevano–Manitobos jungties plėtrą, Princo Edvardo salos-Naujojo Bransviko tarpusavio jungties plėtrą bei Britų Kolumbijos-Jukono tinklų sujungimą.
	Energy minister names 5 priority power-line projects for federal backing | CBC News

	06-28
	Kanados pirmųjų jūros vėjo jėgainių parkų plėtra reikšmingai pasistūmėjo į priekį, kuomet Naujosios Škotijos jūrų energijos reguliavimo institucija paskelbė įmonių, kurios gali teikti paraiškas dėl jūros dugno licencijų, sąrašą. Nustatytos penkios įmonės ir dvi įmonių grupės, kurios buvo patvirtintos po dalyvavimo vertinimo procese. Patvirtintos įmonės yra iš Kanados, Belgijos, Kinijos, Airijos, Liuksemburgo, Singapūro, Šveicarijos, Pietų Korėjos ir Prancūzijos.
	Canada's first offshore wind farms move closer to reality as regulator clears bidders | CBC News

	06-22
	Kanada siekia stipriai sustiprinti branduolinės energetikos sektorių, pastatant iki 10 naujų reaktorių ir plečiant tarptautinį Kanados veiklos mastą. Kanados federalinė vyriausybė nori reikšmingai padidinti branduolinės energijos naudojimą ir Kanados valdomų reaktorių technologijų eksportą, pristatydama naują strategiją, kurioje numatoma daugiau nei 50 proc. padidinti didelio masto reaktorių skaičių šalyje. Šiuo metu Kanadoje veikia keturios atominės elektrinės, kurios generuoja maždaug 15 proc. šalies elektros. 
	Energy minister plans 'nuclear renaissance' with up to 10 reactors built by 2040 | CBC News

	06-11
	Skrydžių bendrovė „Transat“ pranešė apie 79 mln. CAD nuostolį dėl aukštų degalų kainų ir planuoja pasinaudoti Otavos skubios paskolos fondu.
Siekdama suvaldyti išaugusias degalų sąnaudas, bendrovė teigė prašysianti iki 150 mln. CAD iš federalinės vyriausybės paskelbto skubios pagalbos paskolų fondo.
	Transat plans to make use of Ottawa’s emergency loan fund after reporting $79-million loss - The Globe and Mail

	06-17
	Nauja 100 mln. CAD vertės plieno gamykla pradėjo veiklą Ingersole, Ontarijuje, nepaisant įtampų elektromobilių sektoriuje ir prekybos su JAV turbulencijos. Plieno milžinė „ArcelorMittal Tailored Blanks“ pradėjo gamybą savo modernioje, 100 mln. CAD vertės gamykloje, suteikdama svarbų postūmį pietvakarių Ontarijo miestui, kuris susiduria su iššūkiais elektromobilių sektoriuje ir Kanados bei JAV prekybos kare. Gamykla turėtų pasiekti pilną gamybos pajėgumą iki šių metų pabaigos.
	New $100-million steel plant opens in Ingersoll, Ont., despite EV, trade turmoil | Financial Post

	06-05
	Kanados aliuminio asociacijos prezidentas ir generalinis direktorius teigia, kad šalies aliuminio pramonė šiuo metu veikia 95 proc. pajėgumu. Nepaisant JAV taikomų 50 proc. muitų aliuminiui, sektoriuje kol kas nefiksuojama gamybos lėtėjimo ar darbuotojų atleidimų. Vis dėlto, anot Kanados atstovo, pramonė su nerimu laukia derybų dėl Šiaurės Amerikos laisvosios prekybos susitarimo atnaujinimo baigties. Kanados aliuminio asociacija vienija didžiausias šalies aliuminio gamintojas – „Alcoa“, „Alouette“ ir „Rio Tinto“.
	U.S. tariffs: Quebec aluminum smelters more resilient than expected

	06-05
	Japonijos ambasadorius Kanadoje pareiškė, kad „Honda Motor Co.” 2026 m. gegužės mėn. priimtas sprendimas neribotam laikui sustabdyti 15 mlrd. CAD vertės elektromobilių komplekso statybos projektą Ontarijuje atspindi sulėtėjusią elektromobilių rinkos plėtrą, o ne nenorą investuoti Kanadoje. Ambasadoriaus teigimu, Japonijos bendrovės ir toliau išlieka pozityviai nusiteikusios dėl investicijų Kanadoje ir vertina šalį kaip patikimą verslo partnerę.
	Honda more definitively halting $15B EV plant development in Ontario, according to reports | CBC News

Japanese envoy defends Honda’s shelving of EV plans in Canada - The Globe and Mail

	Gynybos inovacijos

	
	2024 m. Kanados gynybos pramonės apžvalga
	State_of_Defence_2024_eng.pdf

	06-15
	Monrealyje įsikūrusi „Marconi Technologies“ tapo pirmąja Kanados įmone, laimėjusia sutartį pagal SAFE gynybos viešųjų pirkimų susitarimą, kurį Kanada pasirašė su Europos Sąjunga. „Marconi“ laimėjo daugiau nei 10 mln. CAD vertės sutartį, pagal kurią Lenkijos kariuomenei bus tiekiami Kanadoje pagaminti taktiniai radijo ryšio įrenginiai. Įmonė bendradarbiaus su Lenkijos bendrove „Enamor International“, o tiekimai turėtų prasidėti dar šiais metais ir tęstis iki 2030 m.
	1st Canadian firm awarded contract under European rearmament deal | CBC News

	06-08
	Po kelerius metus trukusio delsimo, Kanada svarsto galimybę prisijungti prie NATO Inovacijų fondo. Nors Kanada kartu su kitomis NATO narėmis 2022 m. pritarė fondo steigimui ir 2024 m. biudžete numatė 107 mln. CAD per 20 metų laikotarpį dalyvavimui šiame projekte, Kanada taip ir neįgyvendino savo įsipareigojimo ir yra viena iš 8 NATO valstybių, kurios neprisijungė prie fondo. 
	Canada in discussions to join $1.6-billion NATO Innovation Fund - The Globe and Mail

	Bendra ekonominė informacija 

	06-26
	Straipsnyje pabrėžiama, kad JAV tarifai Kanadą veikia kiek kitaip nei kitas šalis dėl glaudžios ekonominės integracijos su JAV, kurios yra didžiausia Kanados eksporto rinka (daugiau nei 70 proc. eksporto). Nors dauguma prekių yra neapmokestinamos pagal USMCA laisvosios prekybos susitarimą, JAV yra įvedusios sektorinius tarifus: 15-50 proc. plienui, aliuminiui ir variui bei 25 proc. automobiliams. Tai ypač stipriai paveikė tokias pramonės šakas kaip automobilių, plieno ir aliuminio sektoriai, ypač regionuose kaip Bramptonas ir Vindzoras. Kanados ir JAV vyriausybės vis dar derasi dėl tarifų mažinimo ir USMCA peržiūros, tačiau susitarimo dar nėra, o verslas siekia didesnio aiškumo. Ekonomistai taip pat pabrėžia, kad Kanada susiduria su struktūrinėmis problemomis, įskaitant tarpprovincinius prekybos barjerus ir mažiau konkurencingą mokesčių sistemą. Vis dėlto Kanada turi ir stiprių pusių – aukštą išsilavinimo lygį, išteklius ir palankią demografinę struktūrą, kurios sudaro gerą pagrindą ilgalaikiam ekonomikos augimui. 
	Just how much trouble is Canada's economy in?

	06-30
	Kanados ekonomika balandį parodė atsigavimo ženklų, augdama 0,5 proc., ir taip nutraukdama kelis mėnesius trukusį lėto augimo bei nuosmukio laikotarpį. „Statistics Canada“ teigimu, realusis BVP daugiausia padidėjo dėl kasybos, karjerų eksploatavimo ir naftos bei dujų gavybos sektoriaus augimo. Ši šaka balandį išaugo 2,9 proc. – tai didžiausias mėnesio augimo tempas nuo 2024 m. vasario, ir kompensavo kovo mėnesio 1,4 proc. sumažėjimą. Vis dėlto šie duomenys pateikiami didesnio ekonominio neapibrėžtumo kontekste, nes Kanados BVP mažėjo 2025 m. paskutinį ketvirtį ir 2026 m. pirmąjį ketvirtį, sukeldamas nuogąstavimų dėl galimos „techninės recesijos“. 
	Canada's economy reverses months of slow growth with 0.5 per cent boost in April | CBC News

	06-25
	Prognozuojama, kad Kanados ekonomika š.m. pabaigoje turėtų pradėti atsigauti, o po silpno I ketv. 2026 m. augimas sieks 0,7 proc., teigia „Deloitte Canada“ vasaros ekonomikos apžvalga. Teigiama, kad ekonomiką slėgė keli veiksniai, įskaitant prekybos įtampas, energijos kainas, tiekimo grandinių spaudimą ir sumažėjusį pasitikėjimą. Tikimasi, kad ekonomikos augimas kitais metais atsigaus ir 2027 m. sieks 2 proc. 
	Canadian economic growth expected to hit 0.7% in 2026: Deloitte

	06-02
	Kanados MP Mark Carney pareiškė, kad šalies ekonomika jo vadovaujamos vyriausybės laikotarpiu yra „iš esmės transformuojama“. Anot jo, šalies pateikimas į techninę recesiją iš dalies atspindi „prisitaikymo laikotarpį“, kai ekonomika persitvarko. M. Carney teigė, kad vyriausybė šiuo metu „deda pamatus stipresnei, atsparesnei ir labiau nepriklausomai Kanados ekonomikai“, vykdydama reikšmingas investicijas, reformuodama viešąjį sektorių, spartindama didžiųjų projektų įgyvendinimą ir plėsdama prekybos susitarimus su kitomis valstybėmis.
	Carney addresses technical recession, says economy going through 'settling-in' period | CBC News

	06-22
	Kanados metinė infliacija gegužės mėn. išaugo ir pasiekė 3,2 proc. – aukščiausią lygį per pastaruosius 29 mėnesius. Tai pirmas kartas per beveik dvejus su puse metų, kai bendras metinės infliacijos rodiklis Kanadoje viršijo Kanados banko nustatytus 1-3 proc. Infliacijos augimą daugiausia lėmė dėl karo Irane išaugusios pasaulinės naftos kainos.
	Canada's inflation rate rose to 3.2% in May, driven — again — by high gas prices | CBC News

	06-16
	USMCA sutartis, kuri reglamentuoja Šiaurės Amerikos prekybą, artėja prie svarbaus etapo - liepos 1 d. visos trys šalys turi pareikšti, ar nori pratęsti susitarimą dar 16 metų, ar pradėti 10 metų truksiantį kasmetinių peržiūrų laikotarpį, kuris galėtų baigtis ir sutarties nutraukimu. Ministras pirmininkas M. Carney atmetė išsakytas JAV ambasadoriaus Kanadoje pastabas, kad Otava ir Vašingtonas šiuo metu yra toli nuo susitarimo dėl USMCA atnaujinimo - M. Carney teigimu, situacija nėra tokia paprasta, pažangą derybose su D. Trumpu sunku įvertinti, nes derybose su JAV prezidentu D. Trump susitarimo galimybės langas gali atsiverti labai netikėtai. 
 
Dominic LeBlanc, Kanados ministras atsakingas už Kanados-JAV prekybą, pareiškė, kad derybos su JAV nėra „vienpusis pokalbis“, nors Vašingtonas ir toliau signalizuoja, kad neketina pratęsti susitarimo automatiškai. 
	Canada-U.S. trade: LeBlanc says talks not 'one-way conversation'

	06-10
	Kanados centrinis bankas paliko bazinę palūkanų normą 2,25 proc., siekdamas suderinti ekonominį nestabilumą ir užkirsti kelią pernelyg dideliam infliacijos augimui. Šis sprendimas žymi penktą iš eilės centrinio banko sprendimą nekeisti palūkanų normos. Per spaudos konferenciją po pranešimo apie palūkanų normų nustatymą, Kanados banko vadovas sakė, kad kuo ilgiau pasaulinės naftos kainos išliks aukštos, tuo didesnė tikimybė, kad šios išlaidos persikels į Kanados ekonomiką, o tai galėtų priversti banką keisti palūkanų normas.
	Bank of Canada keeps key interest rate at 2.25% as it tries to balance competing economic risks | CBC News

	06-05
	Kanados statistikos biuro duomenimis, š. m. gegužės mėn. Kanadoje buvo sukurta 87 800 naujų darbo vietų, o nedarbo lygis sumažėjo iki 6,6 proc. – tai paneigė prognozes, kad užimtumas augs tik nežymiai, ir parodė tam tikrą atsparumą, nepaisant lėtesnio ekonomikos augimo požymių. Gegužės mėn. duomenys žymi pirmąjį darbo vietų skaičiaus augimą 2026 m. ir padėjo kompensuoti beveik 80 proc. visų darbo vietų, prarastų nuo metų pradžios. Statybos sektoriuje buvo sukurta 26 800 naujų darbo vietų, informacijos, kultūros ir poilsio sektoriuje – 19 300, transporto ir sandėliavimo sektoriuje – 18 700, o apgyvendinimo ir maitinimo paslaugų sektoriuje – 17 000. Didmeninės ir mažmeninės prekybos sektoriuje, kuriame dirba beveik 14 proc. visų dirbančiųjų, darbo vietų skaičius sumažėjo 35 000.
	Canada adds 88K jobs, unemployment rate falls to 6.6%: StatCan - National | Globalnews.ca

	06-10
	Ontarijo ekonomika 2026 m. augs lėčiausiu tempu tarp Kanados provincijų. Ontarijo realaus bendrojo vidaus produkto augimas 2026 m. sieks 0,7 proc. Pasak ataskaitos, tai iš dalies lemia sudėtinga elektromobilių sektoriaus situacija ir provincijos priklausomybė nuo JAV automobilių bei plieno tarifų.
	Ontario faces slowest growth in Canada as trade tensions take toll | London Free Press

	06-25
	Kanados strateginio bendradarbiavimo su Japonija stiprinimas buvo vienas pagrindinių tikslų daugiau nei 40 Kanados gynybos sektoriaus įmonių vizito metu, vykstant didžiausiai Kanados prekybos misijai Azijoje, kurią kartu vadovavo gynybos ministras Davidas McGuinty.P. McGuinty teigė, kad yra „milžiniškų galimybių“ plėsti gynybos bendradarbiavimą su Japonija tiek vyriausybių, tiek kariuomenių, tiek verslo lygmenimis. Praėjusią savaitę įsigaliojo naujas Kanados ir Japonijos įrangos ir technologijų perdavimo susitarimas (ETTA), palengvinantis gynybos įrangos ir technologijų perdavimą.
	Minister McGuinty concludes defence trade mission to Japan - Canada.ca

	06-22
	Kanados pramonės ministrė Kinijoje susitiko su Kinijos elektromobilių gamintojais, siekdama pritraukti investicijas į Kanados automobilių sektorių. Keturios Kinijos bendrovės – BYD, Chery, Geely ir Shanghai Launch Automotive Technology – buvo paragintos “build where you sell.” 2026 m. pradžioje įvykusio Kanados MP vizito Pekine metu, Kanada susitarė leisti įvežti iki 49 000 Kinijos elektromobilių (EV) taikant sumažintą 6,1 proc. tarifą, mainais į tai, kad Kinija panaikintų atsakomąsias muitų priemones kai kuriems Kanados žemės ūkio produktams.
	Canada tells Chinese automakers to 'build where you sell'

	06-06
	Buvęs Kanados užsienio reikalų ministras Stéphane Dion pareiškė, kad Kanada turėtų reikšmingai sustiprinti savo ambasadų Europoje pajėgumus ir nustatyti aiškius terminus, kaip įgyvendinti daugybę susitarimų, kuriuos Europos Sąjunga yra sudariusi su Kanada. Jo komentarai pasirodė po to, kai buvęs Kanados ginkluotųjų pajėgų vadas paragino Vyriausybę nestiprinti gynybos diplomatinių pajėgumų sąskaita, mažinant diplomatų skaičių. S. Dion taip pat pažymėjo, kad Kanados verslas vis dar neišnaudoja viso Kanados ir ES išsamaus ekonomikos ir prekybos susitarimo (CETA), įsigaliojusio 2017 m., potencialo.
	Stéphane Dion says Canada needs more diplomats to build ties with Europe | National News | winnipegsun.com

